Szalatnak Község Önkormányzata

Jegyzőkönyv

A képviselő-testület 2022. január 13. napján megtartott nyilvános üléséről

**JEGYZŐKÖNYV**

Készült Szalatnak Község Önkormányzat Képviselő-testületének 2022. január 13. napján 17 órakor a szalatnaki polgármesteri hivatalban megtartott nyilvános üléséről.

Jelen vannak: a mellékelt jelenléti ív szerint.

Gulácsi Erika polgármester köszöntötte a megjelent képviselőket, megállapította, hogy a testület határozatképes, majd javaslatot tett a napirend elfogadására, melyet a képviselő-testület egyhangú szavazással elfogadott az alábbiak szerint:

1. Pályázatok benyújtása a Téglaégető fesztiválra

2. Háziorvosi szolgálattal kapcsolatos döntés

3. Pályázatok benyújtása

4. Polgármesteri illetmény megállapítása

**1. Pályázatok benyújtása a Téglaégető fesztiválra**

Gulácsi Erika polgármester: Szeretném javasolni, hogy adjunk be pályázatot a Téglaégető fesztiválra a határozati javaslat szerint!

Szalatnak Község Képviselő-testülete 5 igen szavazattal, egyhangú szavazással a következő határozatot hozta:

*Szalatnak Község Önkormányzat Képviselő-testületének 1/2022. (I.13.) számú határozata:*

1. *Szalatnak Község Önkormányzatának Képviselő-testülete úgy határoz, hogy a Nemzeti Kulturális Alap – A Kulturális Fesztiválok Kollégiuma nyílt pályázati felhívására a 206107/253 altéma számon meghirdetett pályázatára pályázatot nyújt be.*
2. *Szalatnak Község Önkormányzatának Képviselő-testülete vállalja, hogy a pályázat sikeres elbírálása esetén megszervezi és megtartja a „Szalatnaki téglaégető fesztivált”.*
3. *Képviselő testület vállalja a pályázat kapcsán az előzetes nevezési díj kifizetését, melynek összege 96.006,- forint. Továbbá vállalja a pályázathoz szükséges önerő kifizetését, melynek összege 1.890.500,- forint, egyben nyilatkozik arról, hogy a szükséges forrással rendelkezik.*
4. *Szalatnak Község Önkormányzatának képviselő-testülete a „Szalatnaki téglaégető fesztiválra” összesen bruttó 9.450.000,- forintra nyújtja be pályázatát.*

|  |  |  |
| --- | --- | --- |
| *teljes összeg* | *pályázati támogatás* | *önerő* |
| *9.450.000,- Ft* | *7.559.500,- Ft* | *1.890.500,- Ft* |

*(5) A képviselő-testület úgy határoz, hogy a pályázat sikertelensége esetén a vállalt önerő összegét a fesztivál saját erőből történő megrendezésére fordítja.*

*Határidő: -*

*Felelős: Gulácsi Erika polgármester*

**2. Háziorvosi szolgálattal kapcsolatos döntés**

Gulácsi Erika polgármester: Már beszéltünk arról, hogy dr. Temesi Gyula a hónap végével elmegy. Egyelőre nem sikerült megfelelő utódot találni, addig is a helyettesítésről gondoskodni kell. Javaslom a határozati javaslat elfogadását!

Szalatnak Község Képviselő-testülete 5 igen szavazattal, egyhangú szavazással a következő határozatot hozta:

*Szalatnak Község Önkormányzat Képviselő-testületének 2/2022. (I.13.) számú határozata:*

*(1) A képviselő-testület megállapítja, hogy dr. Temesi Gyula ügyvezető a Kár-MEd Bt. képviseletében a Kárász, Köblény, Magyaregregy, Szalatnak és Vékény települések önkormányzataival kötött feladat-ellátási szerződése 2022. január 31. napjával megszűnik.*

*(2) A képviselő-testület a megszűnésről értesíti*

*a) az önálló orvosi tevékenységről szóló 2000. évi II. törvény végrehajtásáról szóló 313/2011. (XII. 23.) Korm. rendelet szerinti praxiskezelő szervet, az Országos Kórházi Főigazgatóságot*

*b) a Komlói Járási Hivatal Népegészségügyi Osztályát.*

*(3) A képviselő-testület a körzet 2022. február 1. napjától való betölthetőségét meghirdette.*

*(4) A képviselő-testület, mivel a körzet betöltésére nincs jelentkező, felhatalmazza a polgármestert, hogy*

*a) a szerződés megszűnésének időpontjától helyettesítésre irányuló megbízási jogviszony létesítésével gondoskodjon az ellátásról,*

*b) kérelmezzen háziorvosi szolgálatra vonatkozó működési engedélyt az illetékes járási hivataltól,*

*c) az ellátás folyamatos biztosítása érdekében a háziorvosi ellátással kapcsolatos megállapodásokat aláírja.*

*Határidő: azonnal*

*Felelős: Gulácsi Erika polgármester*

**3. Pályázatok benyújtása**

Gulácsi Erika polgármester: Javaslom, hogy döntsünk néhány pályázat benyújtásáról az előterjesztéseknek megfelelően! A határozatokról külön-külön kell döntenünk.

Szalatnak Község Képviselő-testülete 5 igen szavazattal, egyhangú szavazással a következő határozatot hozta:

*Szalatnak Község Önkormányzat Képviselő-testületének 3/2022. (I.13.) számú határozata:*

*(1) Szalatnak Község Önkormányzat Képviselő-testülete pályázatot nyújt be a TOP\_Plusz-1.2.1-21-Belterületi zöldinfrastruktúra fejlesztése című felhívásra.*

*(2) A képviselő-testület a pályázat keretében buszmegálló és játszótéri aljzat kialakítására kér támogatást.*

*(3) A képviselő-testület felhatalmazza a polgármestert a pályázat benyújtásával kapcsolatos nyilatkozattételre és kötelezettségvállalásra.*

*Határidő: azonnal*

*Felelős: Gulácsi Erika polgármester*

Szalatnak Község Képviselő-testülete 5 igen szavazattal, egyhangú szavazással a következő határozatot hozta:

*Szalatnak Község Önkormányzat Képviselő-testületének 4/2022. (I.13.) számú határozata:*

*(1) Szalatnak Község Önkormányzat Képviselő-testülete pályázatot nyújt be a TOP Plusz-1.2.1-21- Települési kékinfrastruktúra fejlesztése (vízgazdálkodási beavatkozások) című felhívásra.*

*(2) A képviselő-testület felhatalmazza a polgármestert a pályázat benyújtásával kapcsolatos nyilatkozattételre és kötelezettségvállalásra.*

*Határidő: azonnal*

*Felelős: Gulácsi Erika polgármester*

Szalatnak Község Képviselő-testülete 5 igen szavazattal, egyhangú szavazással a következő határozatot hozta:

*Szalatnak Község Önkormányzat Képviselő-testületének 5/2022. (I.13.) számú határozata:*

*(1) Szalatnak Község Önkormányzat Képviselő-testülete pályázatot nyújt be a Külterületi helyi közutak fejlesztése című, VP6-7.2.1.1-21 kódszámú felhívásra.*

*(2) A képviselő-testület felhatalmazza a polgármestert a pályázat benyújtásával kapcsolatos nyilatkozattételre és kötelezettségvállalásra.*

*Határidő: azonnal*

*Felelős: Gulácsi Erika polgármester*

Szalatnak Község Képviselő-testülete 5 igen szavazattal, egyhangú szavazással a következő határozatot hozta:

*Szalatnak Község Önkormányzat Képviselő-testületének 6/2022. (I.13.) számú határozata:*

*(1) Szalatnak Község Önkormányzat Képviselő-testülete pályázatot nyújt be az MFP-UHK/2022 kódszámú „Út, híd, kerékpárforgalmi létesítmény, vízelvezető rendszer építése/felújítása” című pályázati felhívásra.*

*(2) A képviselő-testület a pályázat benyújtásához szükséges tervezési munkálatokra 300.000 Ft-ot fordít.*

*(3) A képviselő-testület felhatalmazza a polgármestert a pályázat benyújtásával kapcsolatos nyilatkozattételre és kötelezettségvállalásra.*

*Határidő: azonnal*

*Felelős: Gulácsi Erika polgármester*

Szalatnak Község Képviselő-testülete 5 igen szavazattal, egyhangú szavazással a következő határozatot hozta:

*Szalatnak Község Önkormányzat Képviselő-testületének 7/2022. (I.13.) számú határozata:*

*(1) Szalatnak Község Önkormányzat Képviselő-testülete pályázatot nyújt be az MFP 2022 - Közösségszervezéshez kapcsolódó eszközbeszerzés és közösségszervező bértámogatása című pályázati felhívásra.*

*(2) A képviselő-testület felhatalmazza a polgármestert a pályázat benyújtásával kapcsolatos nyilatkozattételre és kötelezettségvállalásra.*

*Határidő: azonnal*

*Felelős: Gulácsi Erika polgármester*

**4. Polgármesteri illetmény megállapítása**

Dr. Markó Gábor jegyző: 2022. január 1. napjától megváltozott a polgármester illetményének és költségtérítésének összege. Ugyan az összeget pontosan meghatározza a Magyarország helyi önkormányzatairól szóló törvény, mégis szükséges az összegek testületi határozatban való rögzítése. Javaslom a határozati javaslat elfogadását!

Szalatnak Község Képviselő-testülete 5 igen szavazattal, egyhangú szavazással a következő határozatot hozta:

*Szalatnak Község Önkormányzat Képviselő-testületének 8/2022. (I.13.) számú határozata:*

*Szalatnak Község Önkormányzat Képviselő-testülete megállapítja, hogy 2022. január 1. napjától Gulácsi Erika polgármester illetménye 520.000 Ft, költségtérítése 78.000 Ft.*

*Határidő: azonnal*

*Felelős: Gulácsi Erika polgármester*

Gulácsi Erika polgármester a képviselő-testület ülését bezárta.

 Gulácsi Erika Dr. Markó Gábor

 polgármester jegyző